text: Plan om boliger tæt på farlige virksomheder
  31 maj 2011 kl. 16.09
  Ulykken i fredags på havnen i Aabenraa får ikke kommunen til at stramme kravene.
  Tværtimod har den netop præsenteret en plan, der skal give mulighed for boliger tættere på havnens farlige virksomheder. 
  Nuværende naboer til de farlige virksomheder er dybt rystede. 
  Det er ikke mere end tre dage siden, 6.000 ton olie fossede ud på havnen i Aabenraa. En silo kolapsede - lige op ad isikovirksomheden IAT Kemi.
  Ulykken burde ikke kunne ske, men det får ikke Aabenraa kommune til at ryste på hånden. 
  Den har nu planlagt at indskrænke sikkerhedszonen rundt om de farlige virksomheder på havnen for at få plads til nye boliger. 
  Som det er nu, er der en zone på 500 rundt om de to risikovirksomheder IAT og Haahr. Inden for den må kommunen som udgangspunkt ikke bygge nyt.
  Nu foreslår Aabenraa kommune så at indskrænke zonen til 300 meter. På den måde bliver der plads til for eksempel nye boliger tæt på de farlige virksomheder.
  